ฐานะการเงินและผลการดำเนินงาน OHTLTO

1.  งบการเงิน

ก) สรุปรายงานการสอบบัญชี

1) ผู้สอบบัญชี และค่าตอบแทนของผู้สอบบัญชี

-   ค่าตอบแทนจากการสอบบัญชี (Audit fee)

  คณะกรรมการของบริษัทได้แต่งตั้งให้นางณฐพร พันธุ์อุดม ผู้สอบบัญชีรับอนุญาตเลขที่ 3430
  และ/หรือ นายขจรเกียรติ อรุณไพโรจนกุล ผู้สอบบัญชีรับอนุญาตเลขที่ 3445
  จากบริษัทไพร้ซวอเตอร์เฮาส์คูเปอร์ส เอบีเอเอส จำกัด เป็นผู้สอบบัญชีของบริษัท
  โดยมีค่าตอบแทนสำหรับปี 2549 จำนวน 970,000 บาท

-   ค่าบริการอื่น (Non-Audit fee)

  ไม่มีค่าตอบแทนของงานบริการอื่นใดในปี 2549

2) สรุปรายงานการตรวจสอบของผู้สอบบัญชีในระยะปี พ.ศ. 2537 - พ.ศ. 2549
แสดงความเห็นแบบไม่มีเงื่อนไข

3) นโยบายการบัญชีที่สำคัญ

  3.1 เกณฑ์การจัดทำงบการเงิน

  งบการเงินรวมและงบการเงินเฉพาะบริษัทได้จัดทำขึ้นตามหลักการบัญชีที่รับรองทั่วไปภายใต้พระราชบัญญัติการบัญชี
  พ.ศ. 2543 ซึ่งหมายความถึงมาตรฐานการบัญชีที่ออกภายใต้พระราชบัญญัติวิชาชีพบัญชี พ.ศ.
  2547
  และตามข้อกำหนดของคณะกรรมการกำกับหลักทรัพย์และตลาดหลักทรัพย์ว่าด้วยการจัดทำและนำเสนอ
  รายงานทางการเงินภายใต้พระราชบัญญัติหลักทรัพย์และตลาดหลักทรัพย์ พ.ศ. 2535

  งบการเงินรวมและงบการเงินเฉพาะบริษัทได้จัดทำขึ้นโดยใช้เกณฑ์ราคาทุนเดิมในการวัดมูลค่าขององค์ประกอบของงบการเงิน

  ตัวเลขเปรียบเทียบได้ปรับปรุงเพื่อให้สอดคล้องกับการเปลี่ยนแปลงการนำเสนอข้อมูลในปีปัจจุบัน

  งบการเงินรวมและงบการเงินเฉพาะบริษัทฉบับภาษาอังกฤษจัดทำขึ้นจากงบการเงินตามกฎหมายที่เป็นภาษาไทย
  ในกรณีที่มีความหมายขัดแย้งหรือมีการตีความในสองภาษาแตกต่างกัน
  ให้ใช้งบการเงินตามกฎหมายฉบับภาษาไทยเป็นหลัก

3.2 การใช้ประมาณการ

  การจัดทำงบการเงินรวมและงบการเงินเฉพาะบริษัทให้สอดคล้องกับหลักการบัญชีที่
  รับรองทั่วไปในประเทศไทย
  กำหนดให้ฝ่ายบริหารประมาณการและกำหนดสมมติฐานที่เกี่ยวข้องอันจะมีผลต่อตัวเลขของสินทรัพย์และหนี้สินรวมทั้งการเปิดเผยข้อมูลเกี่ยวกับสินทรัพย์และหนี้สินที่อาจเกิดขึ้น
  ณ วันที่ในงบการเงิน และข้อมูลรายได้และ
  ค่าใช้จ่ายในรอบระยะเวลาที่เสนองบการเงินดังกล่าว
  ตัวเลขที่เกิดขึ้นจริงอาจแตกต่างไปจากตัวเลขประมาณการ
  ถึงแม้ว่าฝ่ายบริหารได้จัดทำตัวเลขประมาณการขึ้นจากความเข้าใจในเหตุการณ์และสิ่งที่ได้กระทำไปในปัจจุบันอย่างดีที่สุดแล้ว

  3.3 เงินลงทุนในบริษัทย่อย

  บริษัทย่อยหมายถึงกิจการที่กลุ่มบริษัทมีอำนาจในการควบคุมนโยบายการเงินและการดำเนินงานและโดยทั่วไปแล้วกลุ่มบริษัทจะถือหุ้นที่มีสิทธิออกเสียงมากกว่ากึ่งหนึ่ง
  กลุ่มบริษัทรวมงบการเงินของบริษัทย่อยไว้ใน
  งบการเงินรวมตั้งแต่วันที่กลุ่มบริษัทควบคุมบริษัทย่อยจนกระทั่งอำนาจควบคุมจะหมดไป

  รายการบัญชียอดคงเหลือและรายการกำไรหรือรายการขาดทุนที่ยังไม่ได้เกิดขึ้นจริงซึ่งเป็นผลมาจากรายการระหว่างกันของกิจการที่อยู่ในกลุ่มบริษัทจะถูกตัดบัญชีออกไป
  เว้นแต่รายการขาดทุนที่เกิดขึ้นจริงซึ่งกลุ่มบริษัทพิจารณา
  แล้วว่ามีข้อบ่งชี้ว่าสินทรัพย์นั้นเกิดการด้อยค่า
  กลุ่มบริษัทจะเปลี่ยนนโยบายการบัญชีของบริษัทในกรณีที่จำเป็นเพื่อให้สอดคล้องกับนโยบายการบัญชีของบริษัท

  เงินลงทุนในบริษัทย่อยแสดงในงบการเงินเฉพาะบริษัทโดยใช้วิธีราคาทุน

  รายชื่อของบริษัทย่อยของกลุ่มบริษัทได้เปิดเผยไว้ในหมายเหตุประกอบงบการเงินข้อ 7 ค)
  ส่วนผลกระทบทางการเงินจากการได้มาซึ่งบริษัทย่อย
  ได้เปิดเผยไว้ในหมายเหตุประกอบงบการเงินข้อ 7 จ)

  3.4 เงินลงทุนในบริษัทร่วม

  บริษัทร่วมเป็นกิจการที่กลุ่มบริษัทมีอิทธิพลอย่างเป็นสาระสำคัญแต่ไม่ถึงกับควบคุมซึ่งโดยทั่วไปก็ถือการที่
  กลุ่มบริษัทถือหุ้นที่มีสิทธิออกเสียงอยู่ระหว่างร้อยละ 20 ถึงร้อยละ 50 ของสิทธิออกเสียงทั้งหมด
  เงินลงทุน
  ในบริษัทร่วมรับรู้เริ่มแรกด้วยราคาทุนและใช้วิธีส่วนได้เสียในการแสดงในงบการเงินรวม

  รายการกำไรที่ยังไม่เกิดขึ้นจริงระหว่างกลุ่มบริษัทกับบริษัทร่วมจะตัดบัญชีเท่าที่กลุ่มบริษัทมีส่วนได้เสียใน
  บริษัทร่วมนั้น รายการขาดทุนที่ยังไม่เกิดขึ้นจริงก็ตัดบัญชีในทำนองเดียวกัน
  เว้นแต่รายการนั้นมีหลักฐานว่าสินทรัพย์ที่โอนระหว่างกันเกิดการด้อยค่า
  บริษัทร่วมจะเปลี่ยนนโยบายการบัญชีเท่าที่จำเป็นเพื่อให้สอดคล้องกับนโยบาย
  การบัญชีของกลุ่มบริษัท

  เงินลงทุนในบริษัทร่วมแสดงในงบการเงินเฉพาะบริษัทโดยใช้วิธีราคาทุน

  รายชื่อของบริษัทร่วมของกลุ่มบริษัทได้แสดงไว้ในหมายเหตุประกอบงบการเงินข้อ 7 ค)

  3.5 การแปลงค่าเงินตราต่างประเทศ

  กลุ่มบริษัทแปลงค่ารายการที่เป็นเงินตราต่างประเทศให้เป็นเงินบาทโดยใช้อัตราแลกเปลี่ยน ณ
  วันที่ที่เกิดรายการ และแปลงค่าสินทรัพย์และหนี้สินที่เป็นสกุลเงินตราต่างประเทศ ณ
  วันที่ในงบดุลให้เป็นเงินบาทโดยใช้อัตรา แลกเปลี่ยน ณ วันที่ในงบดุล
  รายการกำไรและรายการขาดทุนที่เกิดจากการรับหรือจ่ายชำระที่เป็นเงินตรา
  ต่างประเทศและที่เกิดจากการแปลงค่าสินทรัพย์และหนี้สินที่เป็นตัวเงินดังกล่าวได้บันทึกไว้ในงบกำไรขาดทุน

  3.6 ลูกหนี้การค้า

  ลูกหนี้การค้ารับรู้เริ่มแรกด้วยมูลค่าตามใบแจ้งหนี้
  และจะวัดมูลค่าต่อมาด้วยจำนวนเงินที่เหลืออยู่หักด้วย
  ค่าเผื่อหนี้สงสัยจะสูญซึ่งประมาณจากการสอบทานยอดคงเหลือ ณ วันสิ้นงวด
  ค่าเผื่อหนี้สงสัยจะสูญหมายถึง
  ผลต่างระหว่างราคาตามบัญชีของลูกหนี้การค้าเปรียบเทียบกับมูลค่าที่คาดว่าจะได้รับจากลูกหนี้การค้า
  หนี้สูญที่เกิดขึ้น
  จะรับรู้ไว้ในงบกำไรขาดทุนโดยถือเป็นส่วนหนึ่งของค่าใช้จ่ายในการขายและบริหาร

3.7 สินค้าคงเหลือ

  สินค้าคงเหลือแสดงด้วยราคาทุนหรือมูลค่าสุทธิที่จะได้รับแล้วแต่ราคาใดจะต่ำกว่า
  ราคาทุนของสินค้าคำนวณโดยวิธีถัวเฉลี่ยถ่วงน้ำหนัก ต้นทุนของการซื้อประกอบด้วยราคาซื้อ
  และค่าใช้จ่ายที่เกี่ยวข้องโดยตรงกับการซื้อสินค้านั้น เช่น ค่าภาษีอากรขาเข้าและค่าขนส่ง
  หักด้วยส่วนลดและเงินที่ได้รับคืนจากการซื้อสินค้า
  มูลค่าที่จะได้รับประมาณจากราคาที่คาดว่าจะขายได้ตามปกติของธุรกิจหักด้วยค่าใช้จ่ายในการขายในระหว่างปี

  3.8 ที่ดิน อาคาร และอุปกรณ์

ที่ดิน อาคาร และอุปกรณ์รับรู้เมื่อเริ่มแรกตามราคาทุนหักด้วยค่าเสื่อมราคาสะสม

  ค่าเสื่อมราคาคำนวณโดยใช้วิธีเส้นตรง
  เพื่อลดราคาตามบัญชีของสินทรัพย์แต่ละชนิดตลอดอายุการให้ประโยชน์ที่ประมาณการไว้ของสินทรัพย์ดังต่อไปนี้
  ยกเว้นที่ดินซึ่งถือว่าประมาณการอายุการให้ประโยชน์มีไม่จำกัด

  อาคาร 40 ปี

  ส่วนปรับปรุงอาคาร 20 ปี

  ส่วนปรับปรุงและตกแต่งสินทรัพย์เช่า อายุสัญญาเช่าหรืออายุของทรัพย์สินแล้วแต่อย่างใดจะต่ำกว่า

  เครื่องจักรและอุปกรณ์ 5 - 10 ปี

  เครื่องตกแต่งและติดตั้ง 5 - 10 ปี

  ยานพาหนะ 5 ปี

  เรือ 10 ปี

  เครื่องใช้ในการดำเนินงานซึ่งประกอบด้วยเครื่องกระเบื้อง เครื่องแก้ว เครื่องเงิน ผ้าลินิน
  และเครื่องแบบ จะถือเป็นเครื่องใช้ในโรงแรม และถือเป็นค่าใช้จ่ายทันทีเมื่อมีการเบิกใช้
  ในกรณีเครื่องใช้ในการดำเนินงานที่ล้าสมัยและถูกเปลี่ยนแทนอันเนื่องมาจากการเปลี่ยนแปลงแนวการตกแต่งภัตตาคาร
  มูลค่าที่คงเหลืออยู่ของเครื่องใช้ใน การดำเนินงานดังกล่าวจะถูกตัดเป็นค่าใช้จ่ายทันที

  ในกรณีที่ราคาตามบัญชีของสินทรัพย์สูงกว่ามูลค่าที่คาดว่าจะได้รับคืนของสินทรัพย์นั้น
  ราคาตามบัญชีของ สินทรัพย์ดังกล่าวจะถูกปรับลดให้เท่ากับมูลค่าที่คาดว่าจะได้รับคืนทันที

  กำไรขาดทุนจากการจำหน่ายที่ดิน อาคาร และอุปกรณ์คำนวณโดยการเปรียบเทียบสิ่งตอบแทนที่

  ได้รับจากการจำหน่ายกับราคาตามบัญชี และได้รวมอยู่ในการคำนวณกำไรจากการดำเนินงาน

  การซ่อมแซมและบำรุงรักษาจะรับรู้ในงบกำไรขาดทุนระหว่างงวดบัญชีที่เกิดรายการนั้น
  ต้นทุนของการปรับปรุงให้ดีขึ้นที่สำคัญจะบันทึกรวมไว้ในราคาตามบัญชีของสินทรัพย์หากมีความเป็นไปได้ค่อนข้างแน่ว่าการปรับปรุงนั้นจะทำให้กลุ่มบริษัทได้ประโยชน์กลับคืนมามากกว่าการใช้ประโยชน์โดยไม่มีการปรับปรุงสินทรัพย์ที่ได้มา
  การปรับปรุงหลักจะตัดค่าเสื่อมราคาตลอดอายุการให้ประโยชน์ที่เหลืออยู่ของสินทรัพย์ที่เกี่ยวข้อง
  ค่าซ่อมแซมและค่าบำรุงรักษารับรู้เป็นค่าใช้จ่ายในรอบระยะเวลาบัญชีที่เกิดขึ้น

  3.9 ภาษีเงินได้รอการตัดบัญชี

  ภาษีเงินได้รอการตัดบัญชีตั้งเต็มจำนวนตามวิธีหนี้สิน เมื่อเกิดผลแตกต่างชั่วคราว
  ระหว่างฐานภาษีของสินทรัพย์ และหนี้สินและราคาตามบัญชีที่แสดงอยู่ในงบการเงิน
  ผลแตกต่างชั่วคราวหลักเกิดจากค่าเผื่อหนี้สงสัยจะสูญ
  และสำรองผลประโยชน์เงินบำเหน็จพนักงาน

  อัตราภาษี ณ วันที่ในงบดุลเป็นอัตราที่ใช้วัดภาษีเงินได้รอการตัดบัญชี

  สินทรัพย์ภาษีเงินได้รอการตัดบัญชีจะรับรู้เมื่อมีความเป็นไปได้ค่อนข้างแน่ที่บริษัทจะมีกำไรทางภาษีเพียงพอ
  ต่อการนำจำนวนผลแตกต่างชั่วคราวนั้นมาใช้ประโยชน์

  3.10 สัญญาเช่าระยะยาว - กรณีที่กลุ่มบริษัทเป็นผู้เช่า

  สัญญาระยะยาวเพื่อเช่าสินทรัพย์ซึ่งผู้ให้เช่าเป็นผู้รับความเสี่ยงและผลตอบแทนของ
  ความเป็นเจ้าของส่วนใหญ่ สัญญาเช่านั้นถือเป็นสัญญาเช่าดำเนินงาน
  เงินที่ต้องจ่ายภายใต้สัญญาเช่าดำเนินงาน (สุทธิจากสิ่งตอบแทนจูงใจที่ได้รับจากผู้ให้เช่า)
  จะบันทึกในงบกำไรขาดทุนโดยใช้วิธีเส้นตรงตลอดอายุของสัญญาเช่านั้น

  ค่าใช้จ่ายที่เกิดขึ้นจากการยกเลิกสัญญาเช่าดำเนินงานก่อนหมดอายุการเช่า เช่น
  เงินเพิ่มที่ต้องจ่ายให้กับผู้ให้เช่าจะบันทึกเป็นค่าใช้จ่ายในรอบระยะเวลาบัญชีที่การยกเลิกนั้นเกิดขึ้น

  3.11 เงินกู้ยืม

  เงินกู้ยืมรับรู้เริ่มแรกด้วยมูลค่ายุติธรรมของสิ่งตอบแทนที่ได้รับหักด้วยต้นทุนการจัดทำรายการที่เกิดขึ้นในเวลาต่อมา
  เงินกู้ยืมวัดมูลค่าในเวลาต่อมาด้วยวิธีราคาทุนตัดจำหน่ายตามวิธีอัตราดอกเบี้ยที่แท้จริง
  ผลต่างระหว่างสิ่งตอบแทน (หักด้วยต้นทุนการจัดทำรายการที่เกิดขึ้น)
  เมื่อเทียบกับมูลค่าที่จ่ายคืนเพื่อชำระหนี้นั้นจะรับรู้ในงบกำไรขาดทุนตลอดช่วงเวลาการกู้ยืม

3.12 ประมาณการหนี้สิน

  กลุ่มบริษัทจะบันทึกประมาณการหนี้สินเมื่อมีความเป็นไปได้ค่อนข้างแน่นอนของการเกิดภาระผูกพันในปัจจุบันตามกฎหมายหรือจากการอนุมานอันเป็นผลสืบเนื่องมาจากเหตุการณ์ในอดีต
  ภาระผูกพันดังกล่าวคาดว่าจะส่งผลให้ต้องเกิดการไหลออกของทรัพยากรเพื่อจ่ายชำระภาระผูกพัน
  และจำนวนที่ต้องจ่ายสามารถประมาณการได้อย่าง น่าเชื่อถือ

  3.13 ผลประโยชน์พนักงาน

  กลุ่มบริษัทจัดให้มีกองทุนสำรองเลี้ยงชีพซึ่งเป็นแผนการจ่ายสมทบตามที่กำหนดไว้
  สินทรัพย์ของกองทุนสำรองเลี้ยงชีพได้แยกออกไปจากสินทรัพย์ของกลุ่มบริษัท
  และมีการบริหารโดยผู้จัดการกองทุนภายนอก
  กองทุนสำรองเลี้ยงชีพได้รับเงินสะสมเข้ากองทุนจากพนักงานและเงินสมทบจากกลุ่มบริษัทที่เกี่ยวข้อง
  เงินจ่ายสมทบกองทุนสำรองเลี้ยงชีพบันทึกเป็นค่าใช้จ่ายในงบกำไรขาดทุนสำหรับรอบระยะเวลาบัญชีที่เกิดรายการนั้น

  กลุ่มบริษัทจัดให้มีผลประโยชน์พนักงานหลังการเลิกจ้างเพื่อจ่ายให้แก่พนักงานเป็นไปตามกฎหมายแรงงานไทย
  จำนวนเงินดังกล่าวขึ้นอยู่กับฐานเงินเดือนและจำนวนปีที่พนักงานทำงานให้บริษัทนับถึงวันที่สิ้นสุดการทำงาน
  ที่จะเกิดขึ้นในอนาคต
  หนี้สินที่เกิดจากข้อกำหนดที่เป็นจากกฎหมายแรงงานไทยจะบันทึกด้วยมูลค่าปัจจุบันของประมาณการกระแสเงินสดที่จะต้องจ่ายในอนาคตคิดลดด้วยอัตราดอกเบี้ยตามอายุเงื่อนไขและระยะเวลาใกล้เคียงกับจำนวนตามหนี้สินดังกล่าว

  3.14 การรับรู้รายได้

  รายได้จากการประกอบกิจการโรงแรมและภัตตาคารถือตามราคาในใบแจ้งหนี้สำหรับค่าสินค้าและค่าบริการ
  หลังจากหักส่วนลด ภาษีมูลค่าเพิ่ม
  และค่าบริการที่บวกเพิ่มแล้วโดยไม่รวมรายการขายภายในกลุ่มบริษัทสำหรับงบการเงินรวม

  รายได้ค่าเช่ารับรู้ตามเกณฑ์คงค้างในอัตราที่ระบุในสัญญาเช่า

  ดอกเบี้ยรับรับรู้เป็นรายได้ตามเกณฑ์คงค้าง เว้นแต่จะมีความไม่แน่นอนในการรับชำระ

  เงินปันผลรับรับรู้เมื่อมีการประกาศจ่าย และกลุ่มบริษัทมีสิทธิได้รับเงินปันผลนั้น

  3.15 การจ่ายเงินปันผล

  เงินปันผลจ่ายบันทึกในงบการเงินในรอบระยะเวลาบัญชีที่คณะกรรมการของบริษัทได้ประกาศจ่ายเงินปันผล
  และที่ประชุมผู้ถือหุ้นของบริษัทได้อนุมัติการจ่ายเงินปันผลดังกล่าวแล้ว

3.16 บุคคลหรือกิจการที่เกี่ยวข้องกัน

  บุคคลหรือกิจการที่เกี่ยวข้องกันกับบริษัทหมายถึงบุคคลหรือกิจการที่มีอำนาจควบคุมบริษัท
  ถูกควบคุมโดยบริษัทไม่ว่าจะเป็นโดยทางตรงหรือทางอ้อม
  หรืออยู่ภายใต้การควบคุมเดียวกันกับบริษัท รวมถึงบริษัทที่ทำหน้าที่ถือหุ้น บริษัทย่อย
  และกิจการที่เป็นบริษัทย่อยในเครือเดียวกัน นอกจากนี้บุคคลหรือกิจการที่เกี่ยวข้องกัน
  ยังหมายรวมถึงบริษัทร่วม
  และบุคคลซึ่งถือหุ้นที่มีสิทธิออกเสียงไม่ว่าทางตรงหรือทางอ้อมและมีอิทธิพลอย่างเป็นสาระสำคัญกับบริษัท
  ผู้บริหารสำคัญ กรรมการหรือพนักงานของบริษัท
  ตลอดทั้งสมาชิกในครอบครัวที่ใกล้ชิดกับบุคคลดังกล่าว และกิจการที่เกี่ยวข้องกับบุคคลเหล่านั้น

  ในการพิจารณาความสัมพันธ์ระหว่างบุคคลหรือกิจการที่เกี่ยวข้องกันกับบริษัทแต่ละรายการ
  บริษัทคำนึงถึง เนื้อหาของความสัมพันธ์มากกว่ารูปแบบทางกฎหมาย

2)  ตารางสรุปงบการเงิน (โปรดดูเอกสารแนบ)

3)  อัตราส่วนทางการเงินที่สำคัญที่สะท้อนถึงฐานะการเงิน
    และผลการดำเนินงานในธุรกิจหลักของบริษัทและบริษัทย่อย (โปรดดูเอกสารแนบ)

2.  คำอธิบายและการวิเคราะห์ฐานะการเงินและผลการดำเนินงาน

ในปี 2549 โรงแรมโอเรียนเต็ล สามารถคงสถานะความเป็นผู้นำในตลาดของกลุ่มคู่แข่ง

ฐานะการเงินของบริษัทอยู่ในระดับที่ดี
มีวงเงินกู้ที่ยังไม่ได้เบิกใช้เป็นจำนวนมากรวมทั้งวงเงินกู้จากภายนอกและเงินสดคงเหลือ ณ
สิ้นปี2549
ฐานะการเงินที่แข็งแกร่งและสินทรัพย์ของบริษัททำให้โรงแรมสามารถดำเนินโครงการบำรุงรักษา
และปรับปรุงสภาพ และคุณภาพของโรงแรมอย่างสม่ำเสมอ ในปี 2549
โครงการปรับปรุงห้องอาหารเดอะ ไชน่า เฮาส์ ได้เสร็จสมบูรณ์
และในระหว่างเดือนกันยายนถึงตุลาคม 2549
การก่อสร้างห้องจัดเลี้ยงใหม่บ้านน้อยได้เสร็จสิ้นและเปิดดำเนินการ ควบคู่ไปกับการปรับปรุง
Business Centre และ Ayurvedic Penthouse ใหม่ได้เปิดดำเนินการ
ในขณะเดียวกันผู้เช่าของเราเช่นร้านหลุยส์ วิตตอง และร้านโลตัส
ได้ย้ายสถานที่ทำการไปที่โอเรียนเต็ล อาเขต เพื่อเพิ่มพื้นที่ในการดำเนินกิจการ
ร้านเสริมสวยเดอะเบสท์ ก็ได้ดำเนินการปรับปรุงร้านในช่วงนี้เช่นเดียวกัน ร้านโอเรียนเต็ล บูติค
เป็นร้านจำหน่ายสินค้าของที่ระลึกสวยงามซึ่งได้เปิดดำเนินการในเดือนธันวาคม 2549
โดยใช้พื้นที่ของร้านหลุยส์ วิตตองเดิม
การลงทุนในการปรับปรุงสินทรัพย์อย่างต่อเนื่องควบคู่ไปกับโปรแกรมการฝึกอบรมพนักงานทั้งภายในและต่างประเทศเช่นนี้
ทำให้โรงแรมสามารถให้บริการที่เป็นเลิศกับลูกค้า
และส่งผลแก่ภาพลักษณ์โดยรวมของโรงแรมให้เป็นหนึ่งในโรงแรมที่มีชื่อเสียงของโลก

รายได้

ในปี 2549 บริษัทฯ มีรายได้รวม จำนวน 2,338.9 ล้านบาท เพิ่มขึ้น 235.3 ล้านบาท
หรือเพิ่มขึ้นร้อยละ 11.2 มากกว่าปี 2548 ส่วนใหญ่มีสาเหตุมาจาก

1.  การเพิ่มขึ้นของรายได้จากห้องพักจำนวน 75.6 ล้านบาท
    ซึ่งเป็นผลมาจากอัตราการเข้าพักเพิ่มขึ้นร้อยละ 6.8 และอัตราค่าห้องพักเฉลี่ยเพิ่มขึ้นร้อยละ
    2.2

2.  การเพิ่มขึ้นของรายได้จากอาหารและเครื่องดื่มจำนวน 107.7 ล้านบาท
    ซึ่งสาเหตุส่วนใหญ่มาจากรายได้จากการจัดเลี้ยงและห้องอาหารเวอร์รันดา ที่เพิ่มขึ้น

3.  การเพิ่มขึ้นของรายได้จากดอกเบี้ยที่เรียกเก็บจากเงินให้โรงแรมดาราเทวีกู้จำนวน 29.8
    ล้านบาท (ดูคำอธิบายเพิ่มเติมในหัวข้อสินทรัพย์)

4.  การเพิ่มขึ้นของรายได้จากร้านโอเรียนเต็ลช๊อป จำนวน 15.4 ล้านบาท
    ซึ่งมีสาเหตุมาจากร้านโอเรียนเต็ลช๊อปที่ห้างสรรพสินค้าสยามพารากอนได้เปิดดำเนินการในเดือนธันวาคม
    2548

ค่าใช้จ่ายในการดำเนินงาน

บริษัทฯ มีค่าใช้จ่ายในการดำเนินงานในปี 2549 จำนวน 1,728.3 ล้านบาท เพิ่มขึ้น 154.2
ล้านบาท หรือเพิ่มขึ้นร้อยละ 9.8 มากกว่าปี 2548 ซึ่งมีสาเหตุมาจาก

1.  ต้นทุนขายสินค้าและบริการเพิ่มขึ้น 64.1 ล้านบาท หรือ เพิ่มขึ้นร้อยละ 7.9
    เนื่องจากต้นทุนผันแปรที่เพิ่มขึ้นตามจำนวนรายได้ที่เพิ่มขึ้น

2.  ค่าใช้จ่ายจากการขายและบริหารเพิ่มขึ้น 78.3 ล้านบาท ซึ่งมีสาเหตุมาจาก

    1.  ค่าเช่าที่ดินเพิ่มขึ้น 11.0 ล้านบาท หรือเพิ่มขึ้นร้อยละ 26.6
        เนื่องมากจากการทำสัญญาเช่าที่ดินใหม่ของบริษัทบ้านริมน้ำเจ้าพระยา
        ซึ่งเป็นบริษัทย่อยในเดือนมิถุนายน 2548

    2.  ค่าใช้จ่ายพนักงานเพิ่มขึ้น 10.1 ล้านบาท หรือเพิ่มขึ้นร้อยละ 2.9
        เนื่องจากการเพิ่มจำนวนพนักงานเพื่อขยายธุรกิจ (ปี 2549 : 925 คน, ปี 2548 :
        847 คน)

    3.  ต้นทุนค่าสาธารณูปโภค เช่นค่าไฟฟ้า ค่าน้ำมัน เพิ่มขึ้น 9.4 ล้านบาท หรือเพิ่มขึ้นร้อยละ
        14.2 เนื่องมาจากราคาน้ำมันที่เพิ่มขึ้น

    4.  ภาษีโรงเรือนเพิ่มขึ้น 8.0 ล้านบาท หรือเพิ่มขึ้นร้อยละ 120.4
        เนื่องจากการเพิ่มขึ้นของค่าเช่าที่ดินและอาคารต่อปีจากสำนักงานทรัพย์สินส่วนพระมหากษัตริย์

กำไรสุทธิ

บริษัทฯ มีกำไรสุทธิในปี 2549 จำนวน 412.7 ล้านบาท เพิ่มขึ้น 46.6 ล้านบาท
อัตราส่วนกำไรสุทธิต่อรายได้เป็นร้อยละ 17.6 (ปี 2548 : ร้อยละ 17.4) บริษัทฯ
มีกำไรต่อหุ้นจำนวน 25.79 บาทเปรียบเทียบกับจำนวน 22.88 บาทในปี 2548

สินทรัพย์

ณ วันที่ 31 ธันวาคม 2549 บริษัทฯมีสินทรัพย์รวมจำนวน 2,710.9 ล้านบาท เพิ่มขึ้น 53.2
ล้านบาท หรือเพิ่มขึ้น ร้อยละ 2.0% จาก 2,657.7 ล้านบาท ณ สิ้นปี 2548
ระหว่างปีไม่มีการเปลี่ยนแปลงที่สำคัญในองค์ประกอบของสินทรัพย์ ซึ่งสรุปได้ดังนี้

1. เงินสด เงินฝากธนาคารและเงินลงทุนระยะสั้น จำนวน 98.3 ล้านบาท

2. ลูกหนี้การค้าสุทธิจำนวน 124.0 ล้านบาท

3. เงินกู้ยืมระยะยาวจำนวน 410.0 ล้านบาท (ดูคำอธิบายด้านล่าง)

4. เงินลงทุนจำนวน 96.0 ล้านบาท ในบริษัทสยามบริการการบินจำกัด, บริษัทร่วม

5. ที่ดิน อาคารและอุปกรณ์สุทธิ จำนวน 1,811.5 ล้านบาท

6. ค่าหน้าดินจำนวน 57.5 ล้านบาท

บริษัท บ้านริมน้ำเจ้าพระยา จำกัด ซึ่งเป็นบริษัทย่อย ได้เข้าทำสัญญาให้กู้ยืมเงินกับ บริษัท
โรงแรมดาราเทวี จำกัด ในปี 2548 เพื่อให้เงินกู้ยืมระยะยาว โดยมีดอกเบี้ย เป็นจำนวนวงเงินกู้
410 ล้านบาท เพื่อช่วยในการสร้างโรงแรมให้เสร็จสมบูรณ์ ณ วันที่ 31 ธันวาคม 2549
เงินกู้จำนวน 410 ล้านบาท ได้ถูกกู้ออกไป (2548 : 372.6 ล้านบาท)

หนี้สิน

  บริษัทฯ มีหนี้สินรวม ณ วันที่ 31 ธันวาคม 2549 จำนวน 1,295.5 ล้านบาท ลดลง 7.5
  ล้านบาท หรือลดลงร้อยละ 0.6 เปรียบเทียบกับ1,303.0 ล้านบาทในปี 2548
  หนี้สินนี้รวมถึงเงินกู้ยืมค้างชำระจำนวน 800.0 ล้านบาท ลดลง 80.0 ล้านบาท เปรียบเทียบกับ
  880.0 ล้านบาทในปี 2548

ส่วนของผู้ถือหุ้น

  ส่วนของผู้ถือหุ้น ณ วันที่ 31 ธันวาคม 2549 จำนวน 1,415.4 ล้านบาท เพิ่มขึ้น 60.7
  ล้านบาท หรือ เพิ่มขึ้นร้อยละ 4.5 จาก 1,354.7 ล้านบาท ในปี 2548
  ประกอบด้วยทุนจดทะเบียน 160.0 ล้านบาท สำรองตามกฎหมาย 16.0 ล้านบาท
  และกำไรสะสม 1,239.4 ล้านบาท ราคาตามบัญชีต่อหุ้นเพิ่มขึ้นจาก 84.7 บาท ในปี 2548
  เป็น 88.5 บาท ในปี 2549

กระแสเงินสด

งบกระแสเงินสดแสดงถึงการเปลี่ยนแปลงของกระแสเงินสดจากการดำเนินงาน
กระแสเงินสดจากการลงทุน กระแสเงินสดจากการจัดหาเงินระหว่างปี
เงินสดและรายการเทียบเท่าเงินสด ณ วันที่ 31 ธันวาคม 2549 เท่ากับ 97.6 ล้านบาท ลดลง
35.0 ล้านบาท จากปีที่แล้ว ซึ่งมียอดคงเหลือ 132.6 ล้านบาท ซึ่งเป็นผลเนื่องมาจาก

1.  เงินสดสุทธิได้มาจากกิจกรรมดำเนินงาน 648.3 ล้านบาท เพิ่มขึ้น 134.3 ล้านบาทจาก
    514.0 ล้านบาทในปี 2548 ส่วนใหญ่เกิดจาก กำไรสุทธิของปีเพิ่มขึ้น 46.6 ล้านบาท
    ลูกหนี้การค้าสุทธิลดลง 58.2 ล้านบาท และเจ้าหนี้การค้าเพิ่มขึ้น 28.2 ล้านบาท

2.  เงินสดสุทธิใช้ไปสำหรับกิจกรรมลงทุน 251.2 ล้านบาท ลดลง 284.7
    ล้านบาทเปรียบเทียบกับ 535.9 ล้านบาทในปี 2548
    เนื่องจากจำนวนเงินให้บริษัทที่เกี่ยวข้องกันกู้ระยะยาวลดลง 335.2 ล้านบาท
    สุทธิกับการปรับปรุงและค่าก่อสร้าง ห้องอาหารเดอะ ไชน่า เฮาส์, Business Centre,
    ห้องจัดเลี้ยงบ้านน้อย และ ศูนย์สุขภาพสปา Ayurvedic Penthouse

3.  เงินสดสุทธิใช้ไปสำหรับกิจกรรมจัดหาเงิน 432.1 ล้านบาท เพิ่มขึ้น 389.2 ล้านบาท
    เมื่อเปรียบเทียบกับเงินสดสุทธิใช้ไปสำหรับกิจกรรมจัดหาเงิน 42.9 ล้านบาทในปี 2548
    เนื่องจากการได้รับเงินกู้ยืมระยะยาวจากธนาคารในปี 2548
    และการจ่ายเงินปันผลเพิ่มขึ้นในปี 2549

ภาระผูกพัน

ณ วันที่ 31 ธันวาคม 2549 บริษัทฯ และบริษัทย่อยมีภาระผูกพันดังนี้:-

1.  บริษัทฯได้ทำสัญญาการจัดการกับกลุ่มบริษัทในเครือมีกำหนด 10 ปี เริ่มตั้งแต่ปี 2531
    โดยบริษัทฯมีสิทธิต่ออายุสัญญาได้อีก 2 ช่วง ช่วงละ 10 ปี
    (ขึ้นอยู่กับดุลพินิจของผู้จัดการและผู้อนุญาตให้สิทธิ)

  บริษัทฯจะต้องจ่ายค่าธรรมเนียมตามอัตราที่ระบุไว้ในสัญญาระยะยาวดังกล่าวซึ่งเป็นไปตามปกติธุรกิจ

2.  บริษัทฯและบริษัทย่อยมีภาระผูกพันที่จะต้องจ่ายค่าเช่าตามหนังสือสัญญาเช่าต่างๆดังต่อไปนี้:-

  ----------------------- -------------------- --------------------------
  (หน่วย: ล้านบาท)          2549                 2549

                          งบการเงินรวม          งบการเงินเฉพาะของบริษัทฯ

  ปี 2550                  56.0                 44.0

  ปี 2551 – 2554           169.0                116.0

  ปี 2555 – 2584           1,346.0              520.0

  รวมภาระผูกพันค่าเช่า ณ วันที่  1,571.0              680.0
  31 ธันวาคม 2549                               

  รวมภาระผูกพันค่าเช่า ณ วันที่  1,581.0              680.0
  31 ธันวาคม 2548                               
  ----------------------- -------------------- --------------------------

3.  บริษัทฯและบริษัทย่อยมีภาระผูกพันที่เป็นรายจ่ายฝ่ายทุนและสัญญาค่าก่อสร้างเป็นจำนวนเงิน
    61.1 ล้านบาท เฉพาะของบริษัทฯเป็นจำนวน 50.9 ล้านบาท (2548 : 41.9 ล้านบาท
    และ 40.8 ล้านบาท ตามลำดับ)